 Proza - : - Setea de Vasile Dumitru : - Setea de Vasile Dumitru"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > noaptea ... (Poezie) > acuarela ... (Poezie) > de(ux)camero... (Personale) > te caut ... (Poezie) > Apasare ... (Poezie) > Pasarea ... (Poezie) > Craciun cu... (Scenariu) > nu ... (Personale) > involburare... (Personale) > copacul pi ... (Personale) > stau... ... (Poezie) > e toamna ... (Poezie) > ard ... (Poezie) > Prajeala ... (Proza) > Chemarea ... (Proza) > Vara ... (Poezie) > Cantec ... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14048004 Setea' > Vizionari: 863 > Setea proza [ ] - - - - - - - - - - - - - - - - - - - - - - - - - de Vasile Dumitru [suditeanu ] 2014-04-15 | | Baragan, vara, miriste. Un fel de Sahara, fara dune, o intindere plata, o tipsie galbena, culoare data de cotoarele paielor de grau, ramase dupa treierat. Culoarea dominanta este, totusi, albastrul, care se intinde deasupra mea, ca o cupola, si de jur-imprejurul meu ca o cortina, dincolo de care este lumea. Sunt singur pe acest covor aspru, tepos, circular, fierbinte. Daca imi privesc picioarele, incaltate in tenesi cu panza gaurita in dreptul degetului mare, vad iarba crescuta printre cotoarele paielor de grau, volbura, stir, caprita, mohor, mult mohor, troscot si grau, crescut din boabele cazute la seceris... imi mut privirea catre marginile tipsiei si verdele ierburilor este inlocuit, treptat, ca o pictura impresionista, de galbenul sters al miristei, care se termina sub franjurii tremuratori, de un verde-albastrui, ca un fermoar care tese tipsia de marginea cerului, franjuri-copaci care puncteaza satele, padurea sau corcodusii de la calea ferata... Echilibrul arhitectural este rupt de o dara uriasa de praf, de un cafeniu spalacit, ce se intinde undeva departe, ca o pana de despicat buturugi, incercand sa desprinda miristea de cer... Se aude doar pacanitul tractorului ce trage dupa el, ca o cometa, praful campiei... Mut privirea si o vad pe Rusita, mare, rosie (evident...), pasind rar, rupand iarba cu un zgomot sacadat, rap,rap,rap, aparent nemiscata, silueta sculpturala terminandu-se cu o coada in vesnica zbatere, plesnind coastele unde zumzaie taunii; uneori se loveste cu piciorul din spate sub burta, acolo unde coada nu ajunge, sau intoarce capul brusc spre coaste, lingand locul unde un taune a reusit sa muste din piele... Rusita este averea familiei, cea care asigura masa de fiecare zi, o strachina de lapte in care inmoi bucati de paine veche, uscata. Suntem nedespartiti. De cand da coltul ierbii si pana la zapezile din noiembrie haladuim impreuna. Nici nu stiu cine pe cine conduce. Din grajd si pana trec de holde o tin de lant, strunind-o sa nu ajunga la lucerna, la porumb. Ea incearca, intinzand gatul, holband ochii si scotand o limba cat mana, eu scutur lantul impletit in coarne si, pufaind, se intoarce la iarba prafuita de pe marginea drumului, rara, aspra. Cand ajungem pe miristi se schimba rolul, ii dau drumul si o urmez, calcand pe dara ca de sarpe a lantului... Nu mai e demult apa in sticla de un kil pe care o car dupa mine, soarele e ca un plasture fierbinte, imi vad umbra cum da din maini, alungand mustele. Mi-e sete. Vaca paste zorit, o sa bea aproape opt galeti de apa la fantana, direct din ciutura. Mi-e sete... imi privesc iar umbra. Pana la toamna, cand voi fi iar tuns zero, parul e ca o bidinea uzata, in smocuri, o bidinea din canepa, dupa culoarea firelor! Ceafa si umerii sunt de culoarea painii arse, camasa legata la brau a fost candva bleu, acum se vad firele albe ale tesaturii, pantalonii scurti de doc erau albastri dar cred ca sunt din piele de cameleon, ca acum sunt cafenii, au luat prin mimetism culoarea prafului... in picioarele fara ciorapi - tenesii nationali, culoarea fiind "uni" de la glezne in jos, picioare, tenesi, tarana. Doar unghia mare, itita prin panza rupta, strica monotonia cromatica. Mi-e sete! Vaca traverseaza un drum, ridicand a dispret capul cand trece peste iarba de la marginea lui, niste forme vegetale incarcate de praf ca brazii din abecedar de nea. O urmez. Drumul este brazdat, de-a lungul, de doua santuri lasate de rotile remorcilor si ale carutelor. Fundul lor e ca asfaltul, neted si dur. Putin mai departe este o vale, sa zicem vale, o adancitura mai joasa cu o schioapa decat restul tipsiei, dar e o vale si are o culoare cafenie care ma hipnotizeaza. Pasesc spre ea de parca sunt chemat de cantecul sirenelor. Totul in jur e un fel de apa mortilor, tremurator, neclar, doar in mijlocul acelei pete universul concetrandu-se intr-o lucire de apa. E apa! Ma apropii. O... balta, adanca de un centimetru dar lunga, urmand santul lasat de roti. Apa e limpede. Simt crapaturile buzelor cum dor, stiu ca ma las in genunchi desi nimic din mine nu a spus nimic, ma intind pe burta, vad in petecul acela de oglinda metalica o frunte maro, parul ca fuiorul de canepa din pod, ochii ca doua pete albe, buzele ating apa prea repede si malul de pe fund face explozie, schimb locul, sarut apa si vad cum ganganii marunte se imprastie in toate partile prin apa nemiscata, sorb, un gust de coclit, de fier, de cauciuc, de amar si durere ma inunda dar sorb, inghit, sorb, inghit... Ma ridic. Vara lancezeste intre miriste si cer, un avion lasa deasupra doua santuri albe, ca in oglinda, aud ticaitul soarelui care se muta putin mai jos pe bolta, apropiindu-se de locul din care o sa ma strige: - Hei, gata, acasa! | index 'pageview'); 